Ja teadlastest rääkides, käisime ju jaanuaris külas Sandra Steingarberil, meie "Mina olen ookean" raamatu autoril, tema on tunnustatud teadlane. Hiljuti käis ta esinemas USA Kongressi ees, tema uurimisrühma teemaks oli "USA tüdrukute üha varasemasse ikka langev puberteet, selle põhjused ja ohud". Lühidalt öeldes: on tuvastatud seos paljude lisaainete ning keskkonnas leiduvate östrogeenide ja üha varasema puberteedi vahel ning samas seos varase puberteedi ja haiguste vahel (näiteks rinnavähi teke on suurema tõenäosusega). Ka Sandra oli kindlal seisukohal, et paljud lisaained on väga ohtlikud ja see on vaja aja küsimus, millal taas mõni keelatud saab. Seniks aga tasub ise end harida ja mitte pimesi usaldada, et kõik, mis poes müüakse, sulle hea on… Hetkel on paraku paljud lisaained nii USA-s kui Euroopas lubatud, kuigi nende halb mõju on selgeks tehtud. Näiteks aspartaam, E 951 - hüperaktiivusest vähkkasvajateni on ohud loendatud, aga me leiame aspartaami isegi vitamiinide seest kunstmagustajana!